Des del seu origen com una milícia impulsada ideològicament, l'Exèrcit dels Guardians de la Revolució Islàmica ha pres un paper major en gairebé tots els aspectes de la societat iraniana. "Reuters" va opinar el 2019 que "També és un imperi industrial amb influència política". El seu ampli paper social, polític, militar i econòmic sota l'administració del president Mahmoud Ahmadinejad, especialment durant les eleccions presidencials de 2009
i la repressió de les protestes després de les eleccions ha portat a molts analistes occidentals a argumentar que el seu poder polític ha superat fins i tot el del sistema clerical xiïta del país.